கத்திக்கு எப்போதும் இரண்டு பக்கங்கள் இருப்பதுபோல வங்கி மற்றும் நிதிநிறுவனங்களின் கடன் வழங்கும் பிரிவுகளும் இருந்துகொள்ளும் இது யதார்த்தமானதுதான். ஏன் என்றால் வங்கிகளோ நிதி நிறுவனங்களோ தொண்டாற்ற நிறுவப்பட்டவர்கள் அல்லர். அவர்கள் இலாபநோக்கத்திற்காக செயற்படுபவர்களே ஆவர். பெரும்பாலும் அவர்கள் வழங்கும் நிதி சுயதொழில் ஊக்கிவிப்புக்காகவும், தொழில் முன்னேற்றத்திற்கானது என்ற வகையிலேயே வழங்கப்படுகின்றது. அந்த நிதிகளை பெற்று தாம் வாங்கிய கடன்களை இலாபங்களை கொண்டு அடைத்து முதலை பெருக்கிக்கொள்பவர்கள் இங்கு இல்லாமல் இல்லை. மறுபுறத்தே கடன் வழங்குகின்றார்கள் என்ற அடிப்படையில் கடனை பெற்றுவிட்டு எந்தவொரு தொழிலும் இல்லாமல் வாங்கிய கடனை கட்ட அல்லல் படுபவர்கள் மறுபுறத்தே உள்ளனர். தனிப்பர்களிடம் பெறும் வட்டிகளை விட மத்தியவங்கியால் அங்கிகரிப்பட்ட வங்கிகள் மற்றும் நிதி நிறுவனங்கள் எடுத்துக்கொள்ளும் வட்டிவிகிதம் மிகக்குறைவானது என்பதை மறுக்கமுடியாது.